ദീപാവലി ഓഫര് ആപ്പിള് ഐഫോണ് 12 വാങ്ങുന്നവര്ക്ക് എയര്പോഡ്സ് സൗജന്യം അമേരിക്കന് ടെക് ഭീമനായ ആപ്പിള് ദീപാവലി ഓഫര് പ്രഖ്യാപിച്ചു. ഇതിന്റെ ഭാഗമായി ഐഫോണ് 12 ശ്രേണിയിലെ ഐഫോണ് 12, ഐഫോണ് 12 മിനി മോഡലുകള് ആപ്പിള് ഇന്ത്യ സ്റ്റോറില് നിന്നും വാങ്ങുന്നവര്ക്ക് 14,900 രൂപ വിലയുള്ള എയര്പോഡ്സ് ആണ് ആപ്പിള് സൗജന്യമായി നല്കുക എന്നാണ് റിപ്പോര്ട്ട്. ആപ്പിള് ഐഫോണ് 13 ശ്രേണി കഴിഞ്ഞ മാസം പകുതിയോടെ ഇന്ത്യയില് അവതരിപ്പിച്ചിരുന്നു. ഒപ്പം ഐഫോണ് 12 മോഡലുകളുടെ വില 10,000 രൂപയോളം കുറച്ചിരുന്നു. ഇപ്പോള് ഐഫോണ് 12ന്റെ 64 ജിബി സ്റ്റോറേജ് ഓപ്ഷന് 65,900 രൂപയാണ് പുതിയ വില. 128 ജിബി പതിപ്പിന്റെ വില അതെ സമയം 70,900 രൂപയായും 256 ജിബി സ്റ്റോറേജ് വേരിയന്റിന്റെ വില 80,900 രൂപയായും കുറഞ്ഞിട്ടുണ്ടെന്നാണ് റിപ്പോര്ട്ട്. അതുപോലെ ഐഫോണ് 12 മിനിയുടെ 64 ജിബി സ്റ്റോറേജ് വേരിയന്റിന് 59,900 രൂപയാണ് പുതിയ വില. 128 ജിബി സ്റ്റോറേജ് വേരിയന്റിന് വില ഇപ്പോള് 64,900 രൂപയും, 256 ജിബി സ്റ്റോറേജ് വേരിയന്റിന്്റെ വില ഇപ്പോള് 74,900 രൂപയായും കുറഞ്ഞിട്ടുണ്ട്. ഐഫോണ് 12, ഐഫോണ് 12 മിനി ഫോണുകള് ഈ വിലയ്ക്കാണ് ഇപ്പോള് ആപ്പിള് ഇന്ത്യ സ്റ്റോറില് വില്ക്കുന്നത്. ഇത് കൂടാതെ ആപ്പിള് ഐഫോണ് അല്ലെങ്കില് ആന്ഡ്രോയിഡ് സ്മാര്ട്ട്ഫോണ് എക്സ്ചേഞ്ച് ചെയ്യാനുള്ള സൗകര്യം ആപ്പിള് ഒരുക്കിയിട്ടുണ്ട്. ഇത് പ്രകാരം ഐഫോണ് 8 മുതലുള്ള ഐഫോണുകള് എക്സ്ചേഞ്ച് ചെയ്യുമ്ബോള് 46,120 രൂപ വരെ കിഴിവ് ലഭിക്കും.